
          Nr.23/243/2003

AVIZ

asupra proiectului de Lege pentru modificarea denumirii şi clasificării mărfurilor din Tariful vamal de import al României şi a taxelor 

vamale aferente acestora



În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr. P.L.- x  738 din 11 decembrie 2003, pentru aviz la Comisia pentru buget, finanţe şi bănci, cu proiectul de Lege pentru modificarea denumirii şi clasificării mărfurilor din Tariful vamal de import al României şi a taxelor vamale aferente acestora.



Proiectul de lege a fost emis în vederea transpunerii în Tariful vamal de import al României a modificării nomenclaturii combinate adoptată de Uniunea Europeană, ţinând seama de prevederile Acordului de asociere a României prin care se prevede că nomenclatura combinată a mărfurilor va fi aplicată la clasificarea mărfurilor în comerţul dintre cele două părţi.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege în şedinţa din data de 16 decembrie 2003.



Membrii comisiei au examinat proiectul de lege supus dezbaterii, expunerea de motive, avizul favorabil al Consiliului Legislativ nr.1568 din 10 noiembrie 2003 şi avizul favorabil al Consiliului Economic şi Social nr.2374 din 25 noiembrie 2003..



În urma dezbaterii, membrii comisiei au hotărât, în unanimitate, să avizeze favorabil proiectul de lege în forma adoptată de Senat.



În raport de obiectul de reglementare şi conţinutul său, proiectul de lege face parte din categoria legilor ordinare.

                 PREŞEDINTE,                                            SECRETAR,

                   István Antal                                              Aurelia Vasile

